4. Lånoptagelse i henhold til låneramme 2024 (Åben)
Tidl. politisk behandling
Forventet sagsgang
ØK, BY
Lovgrundlag
Sille Poulsen
SAGENS INDHOLD
Byrådet skal i denne sag tage stilling til lånoptagelse vedrørende 2024.
I forbindelse med regnskab 2024 opgøres kommunens låneramme. Lånerammen 
viser kommunens reelle mulighed for lånoptagelse. Lånerammen opgøres som summen af de udgifter, der 
er afholdt på udgiftsområder, der giver låneadgang i regnskabsåret.
Kommunerne har generelt begrænsede lånemuligheder. Kommunernes låneadgang kan primært henføres 
til lånepuljer, som afsættes i den årlige økonomiaftale mellem KL og regeringen, energibesparende 
foranstaltninger samt jordforsyningsområdet.
Ejendomsskatteområdet er ikke længere en del af kommunens låneramme. Fra 1. januar 2024 er det 
staten, der bevilger nye lån til betaling af ejendomsskat (den permanente ordning), hvor pensionister har 
mulighed for at ansøge om lån til betaling af ejendomsskat og tilslutningsudgifter. Den midlertidige ordning 
for nye indefrysningslån for stigninger i grundskylden i årene 2018-2023 er ligeledes overgået fra 
kommunerne til staten.
Nedenstående tabel viser den opgjorte låneramme i 2024, som svarer til de afholdte udgifter i regnskab 
2024 med låneadgang samt budgettet til lånoptagelse, der er indarbejdet i Budget 2024.
Områder med låneadgang:
Låneramme 2024 
(mio. kr.)
Budget 2024 
(mio. kr.)
Skattefinansieret område:
Energibesparende foranstaltninger
1,621
1,000
Skattefinansieret område i alt
1,621
1,000
Jordforsyningen
6,630
11,305
Områder med låneadgang i alt
8,251
12,305
Det skattefinansierede område (ekskl. jordforsyningen)
Favrskov Kommune har på det skattefinansierede område mulighed for at optage lån vedrørende 
energibesparende foranstaltninger, hvor lånerammen er opgjort til 1,6 mio. kr. vedrørende 2024. Der er i 
budgettet for 2024 indarbejdet lånoptagelse vedrørende energibesparende foranstaltninger på 1,0 mio. kr. 
[adresse] har for 2024 ikke modtaget lånedispensation vedrørende lånepuljer i økonomiaftalen, 
og der er ikke indarbejdet budget i 2024 til lånoptagelse på dette område.
Jordforsyningen
[adresse]: EMN-2025-00355
Dok-ID: 3857185
Sagsbehandler: lfri
Byråd
25. marts 2025  19:00
På jordforsyningsområdet kan der lånes op til 85 % af udgifterne til arealerhvervelse af bebygget eller 
ubebygget 
landbrugsjord 
og 
frugtplantage 
samt 
gartneri 
og 
planteskole. 
Lånerammen 
til 
jordforsyningsområdet er opgjort til 6,6 mio. kr. i 2024. Der er i budgettet for 2024 indarbejdet en 
lånoptagelse på 11,3 mio. kr.
ØKONOMI
Favrskov Kommune har mulighed for at lånoptage 1,6 mio. kr. på det skattefinansierede område og 6,6 
mio. kr. på jordforsyningsområdet. 
Ifølge Byrådets langsigtede økonomiske målsætninger skal kommunens kassebeholdning opgjort som et 
gennemsnit over 12 måneder udgøre minimum 160 mio. kr. Ultimo 2024 udgjorde kassebeholdningen 
387,6 mio. kr. opgjort som et gennemsnit over 12 måneder. Gælden på det skattefinansierede område 
(ekskl. jordforsyningen) må ifølge Byrådets langsigtede økonomiske målsætninger som udgangspunkt ikke 
forøges. Udviklingen i kommunens gæld og afdrag (ekskl. jordforsyning og ældreboliger) er beskrevet i det 
vedlagte bilag. Heraf ses det bl.a., at gælden fra 2018 og frem til 2032 forventes nedbragt fra 366 mio. kr. 
til 127 mio. kr. med de forudsatte nye lån/afdrag i perioden.
Job og Økonomi indstiller, at der kun hjemtages lån på jordforsyningsområdet på 6,6 mio. kr. Da lån på 
jordforsyningsområdet indfries i takt med, at den jord, som lånet er relateret til, sælges, foreslås det, at lånet 
optages med variabel rente. Med et variabelt forrentet lån er der ingen kursrisiko ved indfrielse af lånet til 
de aftalte terminer. Den aktuelle rentesats er på 2,79 % p.a.
Den ledige låneramme på 1,6 mio. kr. kan i stedet anvendes til at nedbringe deponerede beløb således, at 
en del af de deponerede beløb tilbageføres til kommunens kassebeholdning. Der er således mulighed for 
at nedbringe en del af deponeringen på 8,0 mio. kr. vedrørende [adresse]. Herudover har 
Favrskov Kommune deponeret 13,9 mio. kr. vedrørende HMN Naturgas. Denne deponering kan imidlertid 
ikke nedbringes med ledig låneramme, men frigives i stedet over 10 år. Beløbet er endeligt frigivet i år 2031.
Job og Økonomi anbefaler, at deponerede beløb på 1,6 mio. kr. frigives. Såfremt den ledige låneramme for 
2024 anvendes til at frigive deponerede beløb, overføres der 1,6 mio. kr. til kommunens kassebeholdning.
 
INDSTILLING
Direktøren for Job og Økonomi indstiller til Byrådet:
1.
At der optages et 25-årigt lån til jordforsyningsområdet på 6,6 mio. kr. med variabel rente i 
KommuneKredit.
2.
At der godkendes en anlægsbevilling på 6,6 mio. kr. med tilhørende rådighedsbeløb. 
Rådighedsbeløbet tilføres kassebeholdningen.
3.
At den ledige låneramme anvendes til at nedbringe deponerede beløb med 1,6 mio. kr., der tilføres 
kassebeholdningen.
BESLUTNING
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Bruno Thorsen
Godkendt.
Bilag

Udvikling i langfristet gæld og afdrag (3861061)
